**ELŐTERJESZTÉS**

**A KÉPVISELŐ-TESTÜLET**

**2019. február 8-i rendkivüli ülésére**

**Kiegyenlítő bérrendezési alap támogatásra pályázat benyújtásáról**

A napirendet tárgyaló ülés dátuma: 2019.02.08.

A napirendet tárgyaló ülés: Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / **rendkívüli**

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények**, különösen az adott tárgykörben hozott korábbi testületi döntések és azok végrehajtásának állása: ---

**2. Jogszabályi hivatkozások**:

**3.Költségkihatások** és egyéb szükséges feltételeket, illetve megteremtésük javasolt forrásai:

Pályázati támogatás esetén a saját költségvetési forrás összege csökken

**4. Tényállás bemutatása:**

A közszolgálati tisztviselőkről szóló 2011. évi CXCIX. törvény 132.§ alapján az illetményalap összegét évente az állami költségvetésről szóló törvény állapítja meg úgy, hogy az nem lehet alacsonyabb, mint az előző évi illetményalap.

A Magyarország 2019. évi központi költségvetésről szóló 2018. évi L. törvény (továbbiakban: Kvtv.). 60.§ (1) bekezdése szerint az illetményalap 2019. évre 38.650 forintban került meghatározásra.

A Kvtv. 60.§ (6) bekezdése rögzíti, hogy a helyi önkormányzat képviselő-testülete rendeletben a 2019. évre vonatkozóan (évben a hivatalnál foglalkoztatott köztisztviselők vonatkozásában magasabb összegben állapíthatja meg az illetményalapot.

A belügyminiszter pályázatot hirdetett a Magyarország 2019. évi központi költségvetéséről szóló 2018. évi L. törvény (a továbbiakban: Kvtv.) 3. melléklet I. 12. pont szerinti „Kiegyenlítő bérrendezési alap támogatásra”.

A pályázat keretében lehetőség nyílik a szerényebb anyagi helyzetű települési önkormányzatok számára is, hogy a köztisztviselői bérek rendezése érdekében a hivatalokban foglalkoztatott köztisztviselők illetménye megemelésre kerüljön. Pályázatot a Kvtv. 2. melléklet I. 1. a) pontja alapján támogatásra jogosult, 38 000 forintot meg nem haladó egy lakosra jutó adóerő-képességgel rendelkező, önkormányzati hivatalt fenntartó települési önkormányzatok nyújthatnak be, a támogatás a hivatali létszám után vehető igénybe.

Az igénylés feltételeként a települési önkormányzatnak vállalnia kell, hogy az illetményalapot 2019. évre vonatkozóan (2019. január 1-jétől kezdődően) a Kvtv.-ben rögzítetthez képest legalább 20%-kal emelt összegben, azaz legalább 46 380 forintban állapítja meg.

Telki község Önkormányzata 20/2018.(XII.14.) Ör. számú rendeletében döntött a köztisztviselői illetményalap 57.975.- Ft-ban való megállapításában. A pályázati feltételek ezzel teljesültek.

A támogatás mértéke az egy lakosra jutó adóerő-képességtől és az illetményalap összegétől függ. Jelen esetben a 20.000,- forintot meg nem haladó adóerőképességgel, valamint Kttv. 60. § (1) bekezdésében szereplő illetményalap összegének 120%-át meghaladó illetményalappal kell számolni, így a kiegészítő támogatás fajlagos összege ……….,- forint/fő/év.

A pályázati határidőre be lett nyújtva, hiánypótlás keretében a csatolt határozat pótlása szükséges.

Telki, 2019. február 6.

Deltai Károly

polgármester

**Határozati javaslat**

**Telki község Önkormányzat**

**képviselő-testület**

**/2019. (II. .) Öh számú**

**Határozata**

**Kiegyenlítő bérrendezési alap támogatásra pályázat benyújtásáról**

Telki község Önkormányzatának Képviselő-testülete úgy dönt, hogy pályázatot nyújt be a belügyminiszter által „Kiegyenlítő bérrendezési alap támogatására” kiírt pályázaton, és vállalja azt a feltételt, hogy az illetményalapot a Kttv-ben rögzítetthez képest legalább 20%-kal emelt összegben, azaz legalább 46 380 forintban állapítja meg a 2019. évre.

Telki Község Önkormányzata a 20/2018.(XII.14.) Ör. számú rendeletében döntött a köztisztviselői illetményalap 57.975.- Ft-ban való megállapításában.

Felhatalmazza a Polgármestert a pályázat beadására, valamint a benyújtáshoz szükséges nyilatkozatok megtételére, dokumentumok aláírására.

Felelős: Polgármester

Határidő: azonnal